**ZÁPIS DETÍ DO MATERSKEJ ŠKOLY PRE ŠKOLSKÝ ROK 2022/2023**

Riaditeľka Základnej školy s materskou školou, A. Felcána 4 informuje rodičov a verejnosť, že zápis do MŠ bude prebiehať **prezenčne dňa 4. mája a 5. mája 2022 v čase od 8,00 hod. do 16,00 hod. v budove MŠ.**

**Zákonný zástupca má možnosť zapísať svoje dieťa:**

* **Elektronickou formou :** elektronická prihláška bude dostupná od 1.mája 2022 na webovej stránke školy: ZŠ s MŠ, A. Felcána 4, Hlohovec <https://zsfelcana.edupage.org/>.
* **Papierovou formo**u: žiadosť v papierovej forme je možné stiahnuť v prílohách , na webovej stránke školy <https://zsfelcana.edupage.org/a/ms-petercek> alebo prevziať osobne v budove MŠ

Zákonný zástupca dieťaťa spolu so žiadosťou predkladá aj **potvrdenie o zdravotnej spôsobilosti dieťaťa**od všeobecného lekára pre deti a dorast, ktorého súčasťou je aj údaj o povinnom očkovaní dieťaťa.

**ŽIADOSŤ MUSÍ BYŤ PODPÍSANÁ OBIDVOMA ZÁKONNÝMI ZÁSTUPCAMI DETÍ!**

**Podpis oboch zákonných zástupcov dieťaťa sa nevyžaduje, ak:**

* jednému z rodičov bol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa,
* ak jeden z rodičov bol pozbavený výkonu rodičovských práv a povinností vo veciach výchovy a vzdelávania dieťaťa, alebo
* ak spôsobilosť jedného z rodičov na právne úkony bola obmedzená (spôsob preukázania uvedenej skutočnosti  je možné preukázať napríklad neoverenou kópiou rozhodnutia súdu)
* jeden z rodičov nie je schopný zo zdravotných dôvodov podpísať (spôsob preukázania uvedenej skutočnosti  je možné preukázať napríklad potvrdením od všeobecného lekára zákonného zástupcu, ktoré nie je schopný sa podpísať ) alebo
* vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa (spôsob preukázania uvedenej skutočnosti je možné preukázať napríklad písomným vyhlásením – **Písomné vyhlásenie** –   
  *v prílohe*)

Zákonní zástupcovia sa môžu dohodnúť, že žiadosť podpisuje iba jeden zákonný zástupca a rozhodnutie sa doručí iba jednému zákonnému zástupcovi, ak písomné vyhlásenie o tejto skutočnosti doručia/predložia riaditeľke materskej školy – **Písomné vyhlásenie zákonných zástupcov –** *v prílohe*.

Podľa § 28 a školského zákona je zákonný zástupca povinný prihlásiť do materskej školy na povinné predprimárne vzdelávanie dieťa, ktoré do 31. augusta 2022 dosiahne 5 rokov.

**Podmienky prijímania detí :**

* prednostne sa prijímajú deti, pre ktoré je predprimárne vzdelávanie povinné (deti, ktoré k 31.08.2022 dovŕšia vek 5 rokov)
* deti pokračujúce v plnení povinného predprimárneho vzdelávania

**Ostatné podmienky prijímania detí po dohode so zriaďovateľom:**

* prednostne sú prijímané deti – súrodenci ( deti, ktorých súrodenec navštevuje ZŠ s MŠ, A. Felcána a dieťa prijaté do MŠ na povinné predprimárne vzdelávanie spolu so súrodencom)

**Spádové oblasti Základnej školy s materskou školou, A. Felcána  4, Hlohovec tvoria ulice:** 9. mája, A. Felcána, Čsl. Armády, Fraňa Kráľa, Františka Lipku, Gáborská, Gorkého, Mierová, Petra Jilemnického.

**Písomné rozhodnutie o prijatí** **alebo neprijatí dieťaťa** do materskej školy vydá riaditeľka v súlade s § 5 ods. 14, písm. a) zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov **do** **30. júna 2022.**

**Prílohy:**

Žiadosť o prijatie dieťaťa do MŠ

Potvrdenie o zdravotnej spôsobilosti dieťaťa

Písomné vyhlásenie

Písomné vyhlásenie zákonných zástupcov